CELEX: 62019TN0694
Language: mt
Date: 2019-10-09 00:00:00
Title: Kawża T-694/19: Rikors ippreżentat fid-9 ta’ Ottubru 2019 – FI vs il-Kummissjoni Ewropea

25.11.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 399/102
            
         
      Rikors ippreżentat fid-9 ta’ Ottubru 2019 – FI vs il-Kummissjoni Ewropea
      (Kawża T-694/19)
      (2019/C 399/121)
      Lingwa tal-kawża: il-Franċiż
      
         Partijiet
      
      
         Rikorrent: FI (rappreżentanti: F. Moyse, avukat)
      
         Konvenuta: il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tat-8 ta’ Marzu 2019, id-deċiżjoni tal-1 ta’ April 2019 kif ukoll dik tat-12 ta’ Awwissu 2019;
               
            
                  —
               
               
                  tikkundanna lill-Kummissjoni għall-ispejjeż;
               
            
         Motivi u argumenti prinċipali
      
      Insostenn tar-rikors tiegħu, kontra d-deċiżjonijiet tal-Kummissjoni tat-8 ta’ Marzu, tal-1 ta’ April u tat-12 ta’ Awwissu 2019 li jiċħdulu l-għoti tal-pensjoni tas-sopravissut, ir-rikorrent jinvoka erba’ motivi.
      
                  1.
               
               
                  L-ewwel motiv huwa bbażat fuq l-eċċezzjoni ta’ illegalità tal-Artikoli 18 sa 20 tal-Anness VIII tar-Regolamenti tal-Persunal għall-Uffiċjali tal-Unjoni Ewropea (“ir-Regolamenti tal-Persunal”) li tirriżulta minn ksur tal-prinċipju ta’ ugwaljanza fit-trattament u ta’ diskriminazzjoni fuq il-bażi tal-età, in-natura tar-rabta legali ta’ koabitazzjoni u tad-diżabbiltà.
               
            
                  2.
               
               
                  It-tieni motiv huwa bbażat fuq żball ta’ liġi fl-applikazzjoni tal-Artikoli 18 u 20 tal-Anness VIII tar-Regolamenti tal-Persunal, billi l-Kummissjoni kellha tinterpreta dawk l-artikoli bħala li jirrigwardaw ħajja konjugali komuni ta’ koppja, kemm jekk il-kopja tkun miżżewwġa, tkun tikkoabita jew li tgħix f’unjoni libera.
               
            
                  3.
               
               
                  It-tielet motiv huwa bbażat fuq żball ta’ interpretazzjoni tal-kunċett ta’ konjuġi fit-tifsira tas-sistema applikabbli għall-pensjoni tas-superstiti, minħabba li l-evoluzzjoni tas-soċjetà tal-Punent tirrikjedi interpretazzjoni wiesgħa ta’ dak il-kunċett
               
            
                  4.
               
               
                  Ir-raba’ motiv huwa bbażat fuq żball manifest ta’ evalwazzjoni minħabba l-fatt li s-sitwazzjoni partikolari tar-rikorrent ma ġietx ikkunsidrata. F'dan ir-rigward, ir-rikorrent isostni li huwa għex ma’ martu għal iktar minn dsatax-il sena u li ż-żwieġ tiegħu dam għal erba’ snin, seba’ xhur u tmint ijiem.